Fond za zaštitu depozita

Podgorica, 25.12.2023. godine

**Održana XLII sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je četrdesetdrugu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fonda je danas razmotrio i usvojio Predlog Pravilnika o izmjenama Pravilnika o podacima i informacijama koje kreditna institucija dostavlja Fondu za zaštitu depozita kojim je izvršena nadogradnja i unaprjeđenje softverske aplikacije koja se koristi za isplatu garantovanih depozita u slučaju nastupanja zaštićenog slučaja.

Upravni odbor Fonda je donio Odluku o investiranju sredstava Fonda za 2024. godinu. Prilikom donošenja predmetne odluke Upravni odbor Fonda se vodio poštovanjem principa sigurnosti i likvidnosti kao prioritetnih principa u poslovanju Fonda, pa je u skladu sa tim odlučeno da se raspoloživa sredstva Fonda u 2024. godini investiraju u depozite položene kod Centralne banke Crne Gore i u hartije od vrijednosti koje je emitovala Crna Gora.

Upravni odbor Fonda je razmotrio izvještaj o visini ukupnih depozita, visini garantovanih depozita u bankarskom sistemu Crne Gore i stanju sredstava Fonda na 30.11.2023. godine. Konstatovano je da ukupna sredstva Fonda na 30.11.2023. godine iznose 175,38 miliona eura, ukupni depoziti iznose 5,453 milijardi eura, a garantovani depoziti iznose 2,104 milijardi eura.